Diari Oficial de la Generalitat Valenciana


Sumari del DOGV 7646, del 29-10-2015 (2015/8681)

RESOLUCIÓ de 6 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 88/4941-KCR Vilafranca.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8681


Data del document
:   06-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Vilafranca
    * impacte ambiental

RESOLUCIÓ de 6 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 88/5529-LWL Vilafranca.  
 [2015/8681]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual estableix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
Publicar en el Diari Oficial de la Comunitat Valenciana la resolució complementària segona corresponent a l'expedient 88/8221-IMY Vilafranca.  
  
«Resolució complementària (2a)  
Expedient: 88-2002-AIA.  
Títol: Explotació porcina.  
Promotor: Esther Vidal Ibáñez.  
Òrgan substantiu: Servei de Prevenció i Control Integrat de la Contaminació.  
Localització: parcel·la 8 del polígon 13 del terme municipal de Vilafranca (Castelló).  
1. El 21 de juny de 2004, la Direcció General de Gestió del Medi Natural emet la declaració d'impacte ambiental referent al projecte d'explotació porcina de producció de porquets en la parcel·la 8 del polígon 13 de Vilafranca (Castelló), per a explotació de 760 mares i 10 verros.  
2. El 25 de setembre de 2009 s'emet una resolució en el tràmit de l'autorització ambiental integrada, on es fa constar que s'ha produït un canvi en el projecte i la capacitat de l'explotació queda en 860 places de bacones amb porquets fins al deslletament, 200 bacones de reposició i 12 places de verros.  
3. L'11 de març de 2015 té entrada en la Conselleria d'Infraestructures, Territori i Medi Ambient una sol·licitud de modificació del condicionant número 3 de la declaració d'impacte ambiental, la redacció actual del qual és:  
«El purí serà tractat amb complex bacterià, de manera que millore les seues propietats com a adob orgànic, alhora que disminuïsca la seua càrrega contaminant, així com l'emissió d'olors. Es comprovarà l'eficàcia del tractament de purins i es modificarà la seua manipulació o se substituirà per un altre tractament si se n'observa la ineficàcia amb la seua correcta manipulació. Per a això, haurà de dur a terme una anàlisi abans de començar el tractament que servisca com a blanc.  
Aquestes anàlisis hauran de ser presentades davant d'aquesta direcció general en cas de ser requerides, i s'hi podrà aplicar, en cas de ser necessari, les correccions oportunes al tractament. Entre els paràmetres a analitzar es trobaran com a mínim: el pH, la conductivitat, els sòlids en suspensió, la demanda bioquímica d'oxigen (DBO5), la demanda química d'oxigen (DQO), el nitrogen total (N), el nitrogen amoniacal (N), el fòsfor (P), el potassi (K), les coliformes totals, les coliformes fecals i els estreptococs fecals».  
4. El 9 d'abril de 2015, el Servei d'Avaluació d'Impacte Ambiental remet un escrit a la promotora del projecte en què indica que, abans de procedir a revisar la declaració d'impacte ambiental, ha de comprovar-se que la gestió de purins es realitza de forma correcta, per la qual cosa se sol·licita una nova acreditació sobre la disponibilitat de superfície suficient per a la utilització dels purins com a adob agrícola, per complir el que estableix el codi valencià de bones pràctiques agràries (CVBPA), aprovat per l'Ordre 7/2010, de la Conselleria d'Agricultura, Pesca i Alimentació.  
5. El 8 de maig de 2015, es rep, en la Conselleria d'Infraestructures, Territori i Medi Ambient, la documentació sol·licitada.  
En la documentació adés esmentada s'indica que en l'explotació es produeix un total de 14.816 kg de N/any, un 30 per cent dels quals són gestionats per una empresa gestora autoritzada (4.444,8 kg de N/any). El promotor presenta una còpia del contracte.  
La gestió de la resta de purins, amb una quantitat estimada de nitrogen produït a l'any de 10.371,2 kg, es realitzarà per mitjà del seu ús com a adob en parcel·les aptes per a això. El promotor adjunta una relació de parcel·les on actualment s'aporten els purins amb una superfície de 80,45 ha, superfície suficient per a no superar la quantitat de 170 kg/N/ha i any establida en el CBVPA.  
Atés que la gestió agrària dels purins es realitzarà en parcel·les i quantitats aptes per als fins pretesos i que l'empresa que es farà càrrec de part dels purins obliga en el seu contracte al bon manteniment dels purins, es considera que pot eximir-se el promotor del projecte de l'obligatorietat d'efectuar el tractament per mitjà de complex bacterià i la seua anàlisi, sempre que es realitze un correcte maneig del bestiar i dels purins produïts.  
Consideracions jurídiques  
L'article 15 del Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot l'anterior es resol:  
  
Primer  
Es procedeix a modificar l'apartat 3 de la declaració d'impacte ambiental de 21 de juny de 2004, que passa a tindre la redacció següent:  
  
Es millorarà la qualitat del purí produït a través d'una correcta planificació de l'alimentació animal (reducció de l'ús de proteïna, dieta rica en fibra, ús de bacteris làctics en l'alimentació, etc.).  
  
En el cas de detectar-se un augment d'olors o dificultat de maneig del purí, haurà de tornar a aplicar-se complex bacterià sense que això implique la necessitat d'analitzar químicament els purins per a verificar l'efectivitat del complex.  
  
Segon  
Notificar a les persones interessades que contra aquesta resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets es consideren pertinents.  
  
Tercer  
Publicar aquesta declaració complementària a la declaració d'impacte ambiental, de 21 de juny de 2004, en el Diari Oficial de la Comunitat Valenciana, de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'Avaluació Ambiental.  
La regulació de la vigència d'aquesta declaració d'impacte ambiental serà l'establida en l'article 43 de la Llei 21/2013 esmentada.  
  
València, 17 de juny de 2015.- El director general d'Avaluació Ambiental i Territorial: Juan Giner Corell».  
  
València, 6 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.